Հավելված

Հայաստանի Հանրապետության սննդամթերքի

անվտանգության տեսչական մարմնի ղեկավարի

2022 թվականի հոկտեմբերի 27–ի N 3465-Ա հրամանի

**ԾՐԱԳԻՐ**

**ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ ՍԱՀՄԱՆԱՅԻՆ ՀՍԿԻՉ ԿԵՏԵՐԻ ՀԱՄԱԿԱՐԳՄԱՆ ԲԱԺՆԻ ՓՈՐՁԱԳԵՏԻ ԿՈՂՄԻՑ ԿՈՆԿՐԵՏ ՀԱՆՁՆԱՐԱՐԱԿԱՆՆԵՐԻ ԻՐԱԿԱՆԱՑՄԱՆ ԱՇԽԱՏԱՆՔՆԵՐԻ**

**Հայաստանի Հանրապետություն ներմուծվող** **սննդամթերքի լաբորատոր փորձաքննություն կատարելու համար սննդամթերք ներմուծող տնտեսավարող սուբյեկտից լաբորատոր փորձաքննության վճարի հավաքագրման աշխատանքներն իրականացնելու, Հայաստանի Հանրապետություն ներմուծվող անասնաբուժական հսկման ենթակա բեռների ներմուծման նախնական թույլտվությունների հայտերի ուսումնասիրության համար անհրաժեշտ է Հայաստանի Հանրապետության սննդամթերքի անվտանգության տեսչական մարմնի (այսուհետ՝ Տեսչական մարմին)** **սահմանային հսկիչ կետերի համակարգման բաժին ներգրավել փորձագետ (այսուհետ՝ Փորձագետ):**

**Փորձագետը իրականացնում է սննդամթերք ներմուծող տնտեսավարող սուբյեկտներից լաբորատոր փորձաքննության վճարների հավաքագրման աշխատանքները և հետևում Տեսչական մարմնի ենթահսկման բեռներ ներմուծող տնտեսվարող սուբյեկտների կողմից իրենց ֆինանսական պարտավորությունների ժամանակին կատարման աշխատանքներին, անհրաժեշտության դեպքում խորհրդատվություն տրամադրում նրանց՝ ներկայացնելով պարտավորությունների գոյացման հիմքերն, ուսումնասիրում է անասնաբուժական հսկման ենթակա բեռների ներմուծման նախնական թույլտվությունների հայտերը, որոնում հայտերի մեջ առկա ընկերություններին Հայաստանի Հանրապետության տարածք ներմուծվող անասնաբուժական հսկման ենթակա բեռների արտադրությունը, վերամշակումն ու (կամ) պահպանումն իրականացնող կազմակերպությունների և անձանց ռեեստրում և արդյունքների մասին տեղեկացնում սահմանային հսկիչ կետերի համակարգման բաժնի պետին ։**

**Փորձագետը սույն ծրագրով կատարման ենթակա աշխատանքներն իրականացնում է վեց ամիս ժամկետով:**

Փորձագետի աշխատանքը գնահատվում է ըստ փուլերի՝ երեք ամիսը մեկ և ամփոփիչ   
փուլ: Աշխատանքը գնահատվում է երեք ամիսը մեկ ներկայացված   
հաշվետվությունների հիման վրա, որի արդյունքում երևում է, թե տվյալ   
ժամանակահատվածում փորձագետն իր առջև դրված խնդիրների որ մասն է   
իրականացրել: Կատարած աշխատանքի արդյունքը գնահատվում է բավարար,   
լավ կամ գերազանց:

**Փորձագետի կողմից կատարված աշխատանքների արդյունքում առաջադրված խնդիրները պետք է ստանան ամբողջական լուծում:**

**Փորձագետը սույն ծրագրով նախատեսված աշխատանքների վերաբերյալ յուրաքանչյուր եռամսյակի առաջին շաբաթը, անմիջական ղեկավարին է ներկայացնում նախորդ եռամսյակի կատարված աշխատանքների վերաբերյալ ամփոփ հաշվետվություն:**

**Սույն ծրագրի իրականացման համար փորձագետը պետք է ունենա՝**

* **բարձրագույն կրթություն,**
* **հանրային ծառայության առնվազն տասը տարվա աշխատանքային ստաժ,**
* **համակարգչով աշխատելու ունակություն,**
* **Հայաստանի Հանրապետության Սննդամթերքի անվտանգության մասին, Սննդամթերքի անվտանգության պետական վերահսկողության մասին օրենքների, Մաքսային միության հանձնաժողովի 2010 թվականի հունիսի 18-ի «Մաքսային միությունում անասնաբուժասանիտարական միջոցների կիրառման մասին» թիվ 317, Հայաստանի Հանրապետության կառավարության 2010 թվականի հոկտեմբերի 21-ի թիվ 1442-Ն, Հայաստանի Հանրապետության կառավարության 2013 թվականի փետրվարի 21-ի թիվ 218-Ն որոշումների, ինչպես նաև Հայաստանի Հանրապետության և Եվրասիական տնտեսական միության սահմանային պետական վերահսկողության բնագավառը կարգավորող օրենսդրության իմացություն։**